ოპოზიცია ისევ იკითხება
დღეს დაკითხვაზე პროკურატურამ გიგა ბოკერია, უშიშროების საბჭოს ყოფილი მდივანი დაიბარა.
თბილისი — საქართველოს რესპექტაბელური იმიჯი საერთაშორისო სივრცეში, რა თქმა უნდა, უმნიშვნელოვანესი ინგრედიანტია იმ ტკბილეულის მოსამზადებლად, რასაც საქართველოს ყველა მოქალაქე საკუთარ თავს უსურვებს ხოლმე. ამ შემთხვევაში, რა თქმა უნდა, ტკბილ მომავალს ვგულიხსმობთ. საერთაშორისო იმიჯისა და მიმზიდველი სახის ჩამოყალიბება მხოლოდ უცხოელთა კეთილი თვალით შემოხედვით არ მიიღწევა, რა თქმა უნდა და ქვეყანას გარკვეული და არც თუ მცირე ძალისხმევის მიმართვა უწევს იმისთვის, რომ საქართველო, სხვა უამრავ ეგზოტიკურ და საინტერესო ქვეყანას შორის, უცხოელმა გადასახადის გადამხდელებმაც ისეთივე მშვენიერებად აღიქვან, როგორადაც მას ყველა, პატრიოტობაზე პრეტენზიის მქონე საქართველოს მოქალაქე აღიქვამს. რესპექტაბელურად წარმოჩენა, რა თქმა უნდა, მხოლოდ საშუალებაა იმ მიზნის მისაღწევად, რასაც ევროპული ცხოვრების სტანდარტი ეწოდება. ამისთვის ყოფილი ხელისუფლება საზღვარგარეთ ძვირადღირებულ ლობისტურ კომპანიებს ქირაობდა და მათ სოლიდურ თანხასაც უხდიდა. ზოგადად, უნდა აღნიშნოს, რომ ამგვარი სერვისით სარგებლობა ქვეყნისთვის, რომელიც მუდმივად იმყოფება არასტაბილური პოლიტიკის წარმოებით ცნობილი მეზობლის გარემოცვაში, საკმაოდ მნიშვნელოვანია. უკანასკნელი პერიოდი აჩვენებს, რომ საქართველოს იმიჯი საერთაშორისო ასპარეზზე არც თუ მთლად სახარბიელოდ გამოიყურება. დღეს დაკითხვაზე პროკურატურამ გიგა ბოკერია, უშიშროების საბჭოს ყოფილი მდივანი დაიბარა, რომელსაც მსგავს ლობისტურ კომპანიებთან უშუალოდ უწევდა თანამშრომლობა. მისივე თქმით, გამოძიებას კითხვები შესაძლოა სწორედ ამ მიმართულებით ჰქონდეს. განაცხადა გიგა ბოკერიამ. გიგა ბოკერიას მეუღლე, თამარ ჩერგოლეიშვილი, რომელიც ერთ-ერთი მედია საშუალების „ტაბულას“ რედაქტორია, აცხადებს: გიორგი გოცირიძე, ახალგაზრდა იურისტთა ასოციაციის იურისტი ამერიკის ხმასთან საუბრისას ამბობს, რომ კანონის წინაშე ყველა ადამიანი, სტატიუსის მიუხედავად, თანასწორია და აქვე დასძენს: იმისთვის, რომ არ შეიქმნას შთაბეჭდილება, თითქოს ხელისუფლების მხრიდან მხოლოდ პოლიტიკური ოპონენტების დევნას აქვს ადგილი, ასევე ეფექტურად და დროულად უნდა იქნას გამოძიებული ის შემთხვევები, რაც ამჟამინდელი ხელისუფლების წარმომადგენლებთან შემხებლობაშია დაფიქსირებული. განაცხადა გიორგი გოცირიძემ. მიუხედავად იმისა, რომ ხელისუფლებამ ოფიციალურად, კოჰაბიტაციის პერიოდის დასრულების თაობაზე გააკეთა განცხადება და ერთი შეხედვით, მშვიდობიანად ჩაამთავრა ხელისუფლების გადაცემის ეტაპი, ანალოგიური ხასიათის დაკითხვაზე დაბარებები აშკარად აჩვენებს, რომ საქართველოს ხელისუფლების წარმომადგენლებს ჯერ კიდევ არ აქვთ გათავისებული პოლიტიკურ ოპონენტებთან/ყოფილ ხელისუფლებასთან თანამშრომლობის დადებითი პერსპექტივები, მათთან ძალოვანი უწყებების მონაწილეობის გარეშე ურთიერთობის შესაძლებლობები და გამოცდილების შესახებ ინფორმაციის გაცვლა, რაც მთლიანობაში, ქვეყნისთვის სარგებლის მომტანი იქნებოდა.